CELEX: 62018TN0239
Language: mt
Date: 2018-04-17 00:00:00
Title: Kawża T-239/18: Rikors ippreżentat fis-17 ta’ April 2018 – SKS Import Export vs Il-Kummissjoni

201806150571955212018/C 231/362392018TC23120180702MT01MTINFO_JUDICIAL20180417292911Kawża T-239/18: Rikors ippreżentat fis-17 ta’ April 2018 – SKS Import Export vs Il-Kummissjoni
 ---documentbreak--- C2312018MT2910120180417MT0036291291Rikors ippreżentat fis-17 ta’ April 2018 – SKS Import Export vs Il-Kummissjoni
   (Kawża T-239/18)2018/C 231/36Lingwa tal-kawża: il-Franċiż
      Partijiet
   
   
      Rikorrenti: Société Kammama Saber (S.K.S) Import Export (Sousse Jawhara, it-Tunisija) (rappreżentant: H. Chelly, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
            —
         
         
            tiddikjara t-talba ammissibbli u fondata;
         
      u tilqa’ t-talba tagħha
   
            —
         
         
            tannulla parzjalment ir-Regolament Delegat tal-Kummissjoni (UE) 2018/212 tat-13 ta’ Diċembru 2017 fir-rigward taż-żieda tat-Tuneżija fit-tabella ta’ pajjiżi terzi li jippreżentaw fir-reġim tagħhom AML/CFT wara d-dikjarazzjoni tagħha nuqqasijiet strateġiċi;
         
      
            —
         
         
            tikkundanna lill-Kummissjoni għall-ispejjeż kollha.
         
      
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka 3 motivi.
   
            1.
         
         
            L-ewwel motiv ibbażat fuq l-inkompetenza tal-Kummissjoni u l-ksur tar-rekwiżiti formali essenzjali, sa fejn il-Kummissjoni qabżet l-attribuzzjonijiet tagħha fid-dawl tal-Ftehim ta’ Assoċjazzjoni bejn it-Tuneżija u l-Unjoni Ewropea, li bis-saħħa tagħhom missha ssottomettiet id-domanda lill-Kunsill ta’ Assoċjazzjoni sabiex dan tal-aħħar jilħaq isolvi t-tilwima jew, sussidjarjament, jippermetti lill-partijiet biex jieħdu l-miżuri neċessarji biex jipproteġu l-interessi tagħhom.
         
      
            2.
         
         
            It-tieni motiv ibbażat fuq żball manifest ta’ evalwazzjoni, fir-rigward, minn naħa, l-evalwazzjoni tat-Tuneżija miżmuma mill-Unjoni Ewropea u, min-naħa l-oħra, l-evalwazzjoni tat-Tuneżija miżmuma mit-Task Force ta’ Azzjoni Finanzjarja. F’dan ir-rigward, ir-rikorrenti tqis li l-Kummissjoni ma ħaditx l-miżuri xierqa biex tmexxi l-aggravazzjoni tar-riskju li jinvolvi r-Regolament Delegat ikkontestat fuq il-proċess ta’ żvilupp ekonomiku fit-Tuneżija.
         
      
            3.
         
         
            It-tielet motiv ibbażat fuq ksur tat-Trattati tal-Unjoni Ewropea, b’mod partikolari l-Artikolu 216(2) tat-Trattat dwar il-Funzjonament tal-Unjoni Ewropea, li jgħid li l-Ftehimiet Internazzjonali jorbtu lill-Istituzzjonijiet.